Ubaydullah Hussain

Arslan Ubaydullah Maroof Hussain (født 1985) er en norsk islamist som ble kjent som talsperson for den islamistiske gruppen Profetens Ummah.

I sine tidlige år virket Hussain som fotballdommer. Han representerte da Manglerud Star.«Trusselsiktet islamist hadde en lovende karriere som fotballdommer», Dagbladet, 25. oktober 2012

Den 25. oktober 2012 ble Hussain pågrepet og siktet for trusler mot journalist Nina Johnsrud og en annen journalist.«Nektet straffskyld, ble ikke løslatt», Dagbladet 25. oktober 2012 Den påståtte trusselen mot Johnsrud ble framsatt i en e-post etter at hun 12. oktober 2012 hadde skrevet en artikkel i Dagsavisen om ekstreme islamister som tok jegerprøven.Vilde Helljesen: «Trusselen var som et slag i magen» NRK, 26. oktober 2012Nina Johnsrud: «Ekstreme islamister tar jegerkurs»  Dagsavisen, 12. oktober 2012 Like før han ble pågrepet hadde Hussain på Facebook framsatt det som ble oppfattet som en trussel mot norske jøder. Siktelsen ble 27. oktober utvidet til også å gjelde dette.«Islamist siktet for trusler mot jøder»  Vårt Land, hentet 7. november 2012 7. november 2012 ble siktelsen igjen utvidet, nå for heleri av inntil fem millioner kroner.NTB:«Siktelsen mot Hussain er utvidet» Aftenposten, 7. november 2012«Mener islamisten Hussain har overført store penger til utlandet» NRK, 9. november 2012 Helerisiktelsen ble senere frafalt som grunnløs.Islamisten Ubaydullah hadde likevel ikke smuglet millioner Dagbladet, 17. november 2012

Oslo tingrett dømte 4. april 2017 Hussain til ni års fengsel for blant annet deltakelse i terrororganisasjonen IS og ett tilfelle av rekruttering til organisasjonen.

I ankesaken opprettholdt Borgarting lagmannsrett dommen. Den 19. januar 2018 fant retten Hussain skyldig i to tilfeller av terrorrekruttering.

Høyesterett forkastet 4. september 2018 Hussains anke over lagmannsrettens dom. Han ble løslatt i februar 2022https://www.vg.no/nyheter/innenriks/i/y4J48R/terrordoemte-ubaydullah-hussain-loeslatt-haarreisende-lang-behandlingstid.

Hussains liv som radikal islamist skildres i dokumentarfilmen Den norske islamisten av Adel Khan Farooq og Ulrik Imtiaz Rolfsen. De fulgte Hussain  i tre år, fra januar 2014 og frem til domfellelsen i 2017.

 Referanser 

 Eksterne lenker 

  Dokumentarfilmen Den norske islamisten Filmen ble vist i NRK-programmet Brennpunkt i april 2017.

Kategori:Norske fotballdommere
Kategori:Islamister
Kategori:Personer fra Oslo
Kategori:Personer fra Europa involvert i terroraktivitet
Kategori:Nordmenn dømt for lovbrudd